Diari Oficial de la Generalitat Valenciana


Sumari del DOGV 2074, del 23-07-1993 (1993/828746)

RESOLUCIÓ de 24 de maig 1993, de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, per la qual s'acorda incoar l'expedient de delimitació de l'entorn de protecció de la basílica de la Mare de Deu dels Desemparats, de València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2074

Data del DOGV
:   23-07-1993

Secció del DOGV
:   ALTRES DISPOSICIONS

Número del document
:   1993/828746


Data del document
:   24-05-1993

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 24 de maig de 1993, de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, per la qual s'acorda incoar l'expedient de delimitació de l'entorn de protecció de la basílica de la Mare de Déu dels Desemparats, de València.  
Vist que pel Reial Decret 1753/1981, de 5 de juny, (BOE de 5 d'agost de 1981) es va declarar Monument Històrico- artístic, de caràcter nacional, la basílica de la Mare de Déu dels Desemparats, de València.  
Vist l'informe del Servei de Patrimoni Arquitectònic favorable a la incoació de l'expedient de delimitació de l'entorn de protecció d'aquest monument.  
Vist allò que es disposa en els articles 9 de la Llei 16/1985, de 25 de juny, del Patrimoni Històric Espanyol, i 11 del Reial Decret 111/ 1986, de 10 de gener, per al desenvolupament parcial de la llei esmentada, resolc:  
Primer  
Incoar expedient de delimitació de l?entorn de protecció de la reial basílica de la Mare de Déu dels Desemparats, de València.  
L'entorn de protecció es delimita en els articles que s'adjunten a aquesta resolució.  
Segon  
Seguir amb la tramitació de l?expedient, segons les disposicions vigents.  
Tercer  
Traslladar aquesta resolució a l'Alcaldessa de l'Ajuntament de València i fer-li saber que, d'acord amb allò que s'estableix en l'article 19 en relació amb l'11 de la Llei 16/1985, de 25 de juny, del Patrimoni Històric Espanyol, la realització d'obres en aquesta zona haurà de ser autoritzada per la Direcció General de Patrimoni Artístic.  
Quart  
Que, d'acord amb el que es disposa en l'article 12.2 del Reial Decret 111/1986, de 10 de gener, per al desenvolupament parcial de la Llei 16/1985, es notificarà aquesta resolució a les persones interessades, als efectes oportuns i al Registre General de Béns d?Interès Cultural per a l'anotació preventiva.  
Cinqué  
Que aquesta resolució, amb els annexos corresponents, es publique al Diari Oficial de la Generalitat Valenciana i al Butlletí Oficial de l?Estat.  
La qual cosa es fa pública als efectes que pertoquen.  
València, 24 de maig de 1993.- El Director General de Patrimoni Artístic: José Morera Buelti  
ANNEX I   
Motivació de la delimitació proposada  
El criteri general seguit per a la delimitació de l?entorn de protecció de béns d'interés cultural consisteix a incloure dins l'àrea de protecció els elements urbans següents:  
- Les parcel·les que limiten directament amb la que ocupa el BIC, perquè qualsevol intervenció que s'hi realitze pot afectar el BIC tant visualment com físicament.  
- Les parcel·les que recauen al mateix espai públic que el BIC i que en constitueixen l?entorn visual i ambiental immediat, atés que qualsevol intervenció que s'hi realitze pot suposar una alteració de les condicions de percepció d'aquell o del caràcter de l?espai urbà.  
- Els espais públics en contacte directe amb el BIC i les parcel·les esmentades anteriorment, les quals en constitueixen part de l'ambient urbà immediat.  
- Les edificacions o qualsevol element del paisatge urbà que, encara que no tinga una situació d'immediatesa amb el BIC, n'afecten de forma fonamental la percepció.  
ANNEX II   
Area de protecció  
A) Descripció literal de la delimitació  
Origen: punt mitger de l'edifici xamfrà primer del carrer de Sant Vicent de l'alineació est des de la plaça de la Reina.  
Sentit: el del moviment de les manetes del rellotge.  
Línia delimitadora: des de l'origen, la línia delimitadora creua el carrer de Sant Vicent i entra per la paret mitgera de l'illa de coses amb què enfronta i la posterior de l'edifici fins a la posterior de l'edifici de la mateixa illa de coses que dóna al carrer de la Capelleria, el recorre i ix pel carrer de Jofrens, creua el carrer Capelleria i entra per la paret mitgera del primer edifici des de la plaça de la Reina i recorte des d'allà la part posterior d'aquests edificis que donen a la plaça de la Reina, ix per l'alineació est del carrer de la Verònica fins que troba i recorre l'alineació sud del carrer de la Corretgeria., gira per l'alineació oest del carrer de Brodadors i gira per l'alineació sud de la Pujada del Toledà, gira una altra vegada en direcció nord i entra per l'angle de la Pujada del Toledà, recorte l'illa per la diagonal trencada interior que formen les parts posteriors dels seus edificis, fins que ix per l'angle del carrer del. Rellotge Vell, en recorre l'alineació est fins que troba el carrer del Sant Calze, en segueix la perllongació i creua el carrer del Rellotge Vell. continua per l'alineació nord, entra per la paret mitgera que hi troba i recorre les parts posteriors dels edificis que donen al carrer dels Cavallers fins al darrer de l'illa des de la cantonada del qual creua el carrer de Cavallers, recorre les façanes oest i nord del Palau de la Generalitat i en angle recte segueix la façana oest de l'edifici que conforma l'alineació est de la plaça de Manises i continua per la façana nord fins que topa amb el carrer del Comte d'Almodóvar per l'alineació oest del qual puja fins que troba la primera paret mitgera de l'alineació oposada, des d'on recorre les parts posteriors dels edificis de l'illa les façanes de la qual donen a la plaça de la Mare de Déu, ix per la paret mitgera que enfronta amb l'alineació sud del carrer Mª. Tarazona, per on la línia continua i creua el carrer de l'Herba i entra per la paret mitgera que enfronta i continua fins a l'alineació nord del carrer del Pes de la Farina fins a l'alineació oest del carrer del Salvador per on continua fins que troba l'alineació nord del carrer de l'Almodí per on continua fins que gira per l'alineació oest del carrer de la Farina fins que gira per l'alineació nord de la plaça de l'Arquebisbe, continua per l'alineació est i gira al seu tom per l'alineació nord del carrer del Palau fins a l'alineació est del carrer de les Avellanes, continua per l'alineació sud del carrer de Cavillers fins la línia de coses posteriors de l'illa, la façana de la qual dóna a la plaça de la Reina i segueix les alineacions sud i oest del carrer de la Presó de Sant Vicent, continua i creua el carrer de la Mar i recorre la part posterior dels edificis de l'illa que donen a la plaça de la Reina fins que creua el carrer de la Pau i entra per la paret mitgera de l'est del tercer edifici d'aquella des del carrer de Sant Vicent i recorre les parts posteriors dels edificis del carrer fins al punt d'origen.  
B) Delimitació gràfica   
S'hi adjunta plànol per a la seua publicació.  
Veure imatge